**REPUBLIKA HRVATSKA**

**ISTARSKA ŽUPANIJA**

**STOŽER CIVILNE ZAŠTITE**

**ISTARSKE ŽUPANIJE**

Flanatička 29, Pula

KLASA: 810-01/21-01/01

URBROJ: 2163/1-02/19-21-03

Pula, 11. siječnja 2020.

**GRADOVI I OPĆINE NA PODRUČJU ISTARSKE ŽUPANIJE**

**STOŽERI JLS NA PODRUČJU ISTARSKE ŽUPANIJE**

**STOŽER CIVILNE ZAŠTITE ISTARSKE ŽUPANIJE**

**PREDMET:** Odluka o načinu odvijanja nastave u osnovnim i srednjim školama na području Istarske županije u II. polugodištu školske godine 2020./2021.

Temeljem čl. 47. Zakona o zaštiti pučanstva od zaraznih bolesti (NN br. 79/07, 113/08, 43/09, 130/17, 114/18 i 47/20), te čl. 18 Zakona o izmjenama i dopunama Zakona o zaštiti pučanstva od zaraznih bolesti (NN 47/20), čl. 22 a Zakona o sustavu civilne zaštite (NN br. 82/15, 118/18 i 31/20),

**STOŽER CIVILNE ZAŠTITE ISTARSKE ŽUPANIJE DONOSI:**

**ODLUKU**

o načinu odvijanja nastave u osnovnim i srednjim školama na području Istarske županije u II. polugodištu školske godine 2020./2021.

Temeljem procjene epidemiološke situacije koja se zasniva na praćenju broja novozaraženih i hospitaliziranih osoba u Istarskoj županiji tijekom posljednjih mjesec dana, a istovremeno uzimajući u obzir povećanu mobilnost građana i sa time povećani broj ostvarenih kontakata u navedenom razdoblju - te uz pozitivno očitovanje ravnatelja osnovnih i srednjih škola na području Istarske županije i njihovih osnivača Istarske županije, Grada Pule, Grada Rovinja, Grada Poreča, Grada Umaga, Grada Labina i Grada Pazina - Stožer civilne zaštite Istarske županije donosi Odluku o načinu odvijanja nastave u osnovnim i srednjim školama na području Istarske županije u II. polugodištu školske godine 2020./2021. – do 31. siječnja 2021. godine.

Od 18. siječnja nastava će se odvijati prema MODELU C nastava na daljinu (on-line), u svim srednjim školama, te u osnovnim školama u predmetnoj nastavi (u višim razredima osnovnih škola, od V. do VIII. razreda) Istarske županije. Nastava u osnovnim školama u razrednoj nastavi (u nižim razredima osnovnih škola, od I. do IV.) Istarske županije, odvijat će se  prema MODELU A (nastava u školi).

Odluka stupa na snagu od 18. siječnja 2021. godine te se određuje na razdoblje do 31. siječnja 2021. godine

S poštovanjem,

**NAČELNIK STOŽERA CIVILNE ZAŠTITE ISTARSKE ŽUPANIJE**

**Dino Kozlevac v.r.**

Na znanje:

* Istarska županija, zamjenik župana koji obnaša dužnost župana Fabrizio Radin
* Istarska županija, Upravni odjel za obrazovanje, sport i tehničku kulturu, n/p pročelnice Patricije Percan

* Sredstvima javnog priopćavanja